Минзәлә иле

«Минзәлә иле» – 1917 елда Минзәлә шәһәрендә чыга башлаган газета, совет хакимияте ягында була. 
 Тарих 
Беренче саны 1917 елның 10 октябрендә басыла. Аның иң баштагы лозунгы «Көрәшүдә генә табарсың үз хакыңны, тартыш!» булса, соңрак, ул комиссариат газетасына әйләнгәч, «Берләшегез, бөтендөнья эшчеләре» дигән шигаре белән чыга башлый.  Әйтергә кирәк, «Минзәлә иле» газетасы шул чорда чыккан өяз газеталарының иң алдынгысы була, хәтта күпчелек губерна газеталарын да уздыра.  Татар телендә кыска, аңлаешлы итеп язган беренче матбугат чарасы  шул була.

Нашире – Минзәлә өязе Мөселман эшләре комиссариаты, мөхәрирләре – Шакирҗан Хәмиди, Фатих Айдашев һәм Әхәт Хәмидиләр.

Чыганак

Төркем:Татарча гәҗитләр
М